Ego Guillelmus de Tanlaio, et ego Adelais, uxor ejus, notum facimus præsentibus et futuris quod nos dedimus, amore Dei, pro remedio animarum nostrarum et antecessorum et hæredum nostrorum, quidquid habebamus in Moncel-Gouffre, Deo et ecclesiæ Quinciaci, fratribusque ibi Deo servientibus, in puram et perpetuam eleemosinam, post decessum nostrum, laudante filio nostro Roberto. Eligimus etiam ibi sepulturam et hoc volumus et concedimus, ut apud Quinciacum post mortem nostram sepeliamur. Et ut hoc ratum et firmum a perpetuo perseveret, sigilli nostri munimine roboravimus. In hujus etiam rei testimonium, ad petitionem nostram, Joduinus Melundensis et Olivarius, Quinciaci abbates, et Petrus decanus Sancti-Vinnemerii, sigilla præsenti pagine apposuerunt anno Verbi incarnati millesimo ducentesimo VIIº.